په ټانک کې د ۱۴ کسانو د وژنې وروسته خلک اوس هم په ويره کې دي
د خېبرپښتونخوا په ټانک ضلع کې نهه ورځې وړاندې د ۱۴ کسانو د وژنې وروسته په علاقه کې اوس هم ويره ترخه خوره ده او د علاقې خلک په حکومت سختې نيوکې کوي چې په دغو وژنو کې ککړ کسان يې ونه نيول.
نن د جمعې په ورځ د ټانک په ټاؤن هال کې د بېټنو قبيلې غټه جرګه شوې او په جرګه کې دوی وغوښتل چې د پېښې نهه ورځې وشوي او د دوي سره پوليس چارواکو ژمنه کړې وه چې د وژنو په شا ککړ لاسونه به د قانون منګولو ته راولي خو هغه تراوسه ونه نيول شو. د بېټنو د قبيلې د جرګې يو غړی علام قادر وايي حکومت دغو وژنو ته د دوه قبيلو رنګ ورکوي خو دا د دوه قبيلو ترمنځ نا بلکې د ترهګرۍ پېښه وه او بې ګناه خلک پکې وژل شوي دي. هغه وویل جرګې پرېکړه وکړه چې د پینځم نومبر پورې که په دغو وژنو کې ککړ کسان ونه نيول شو او د دوي سره کړې ژمنې پوره نه شوې نو دوی به د راتلونکې دپاره بله جرګه کوي. نوموړي زياته کړه د دوی سره ژمنې شوې چې په وژنو کې ککړ لاسونه به د قانون منګولو ته راولي، د وژنو مقدمې به د پوليس په خپل مدعيت کې د ترهګرۍ د مادو لاندې درج کولی او وژل شوؤ ته د شهدا پېکج ورکولی شي خو په دې کې په يوه خبره هم عمل نه دی شوی. د جرګې يو بل ګډون لعل بادشاه چې په دغو پېښو کې يې د کورنۍ خپل غړي هم وژل شوي وايي په علاقه کې اوس هم ويره خوره ده غېريقيني صورت حال دی، سکولونو، روغتونونو ته ډيوټيانو له نه ځي بازارونه تړلي او ژوند په ټپه ولاړ دی. هغه وويل په علاقه کې د پوليس جوړې چوکۍ ختمې کړی شوي ځکه په خلکو کې نوره ویره سېوا شوې چې هسې نه بيا دغه ډول پېښې رامنځته نه شي. نوموړي علاقې په نوي لېږل شوي پوليس افسر (ډي اېس پي) باندې هم نيوکې وکړې چې هغه د علاقې قابو کولوتوان نه لري. خو د ټانک پوليس مشر (ډي پي او) عارف وايي د پېښو په مقدمه کې د ترهګرۍ مادې شامل کړی شوي په علاقه کې د وړاندې نه موجود پوليس افسران لرې کړی شوي او علاقې ته نور پوليس لېږل شوي په پېښو کې د ککړو کسانو پرضد عمليات روان دي او ځینې ګرفتارۍ هم شوي دي. پولیس افسر وويل علاقه د پوليس په قابو کې ده او په روغتونونو او سکولونو کې د وړاندې نه خلکو ډيوټيانې نه کولې داسې نه ده چې د دغو پېښو وروسته څوک ډيوټۍ له نه ځي. هغه تکراره کړه چې د پينځم نومبر پورې به په پېښو کې ټول ککړ لاسونه د قانون منګولو ته راولي.